"Entropy and optimism: the twin forces that make the universe go around." Destruction, Neil Gaiman - Sandman #72, The Wake    Tegelikult on hea  teada, et on olemas inimesi, kes on valmis läbi Eestimaise talve ronima kusagile linnast välja pärapõrgusse, et mulle seltskonda pakkuda. Tänan siinkohal asjassepuutuvaid isikuid. Eks vaatab, millal õnnestub turniiri jätkata.    Samal teemal - lauamänguürituse võiks ka ikkagi millalgi teha, üritan oma Troonide Mängu koju tuua, aga ka Runeboundi laiendit võiks millalgi korralikult mängida proovida. Huvilised andku endast ainult teada.    Püsilugejad võivad siinkohal eelnevast teha  järelduse, et mind on lõpuks ometi vabasse loodusse lastud ja ma võin kinnitada, et see järeldus on adekvaatne ja korrektne - kaaluti mis mind kaaluti aga leiti haiglaravi jaoks liiga terve olevat. Ravimidoosidest, mida ma ikka veel manustama pean, ma parem ei räägi. Omamoodi naljakas oli jalutada apteeki viie retseptiga ja väljuda sealt suure kilekotitäie ravimikarpidega...    Soundtrack: Metro Luminal - "Märter (Armasta Väikeseid Loomi Köögis)" (juhuslikkuse jumalal on huumorimeelt)